**Slovenščina** kot materni/prvi jezik je za večino dijakov ključni splošnoizobraževalni predmet. V S1 in S2 se poučuje po 5 ur tedensko, v ostalih letnikih pa po 4 ure. Temeljni cilj pouka slovenščine je razvijanje vseh štirih sporazumevalnih dejavnosti (govorjenje, branje, poslušanje, pisanje) tako pri pouku jezika kot književnem. Posamezne in celostne naloge razvijajo pri učencih vseh osem temeljnih kompetenc, še posebej sporazumevanje v maternem in tujem jeziku, digitalno pismenost, učenje učenja, socialne in državljanske kompetence, samoiniciativnost ter kulturno zavest.

**Cilji predmeta**

* Dijaki se zavedajo pomembne vloge slovenskega jezika v svojem osebnem, družbenem in poklicnem življenju.
* Razvijajo zmožnost pogovarjanja, poslušanja, branja, pisanja in govorjenja raznih besedil.
* Razvijajo jezikovno, slogovno in metajezikovno zmožnost v slovenskem jeziku.
* Razvijajo zmožnost literarnega branja in se usposabljajo za branje in interpretacijo literarnih besedil.
* Preizkušajo se v pisnem in govornem (po)ustvarjanju literarnih besedil.
* Razvijajo zmožnost tvorjenja raznovrstnih neumetnostnih besedil.
* Seznanjajo se z razvojem slovenske in evropske književnosti, z avtorji in deli; besedila opredeljujejo po zvrstno-vrstni pripadnosti, prepoznavajo njihovo sestavo, jih umeščajo v prostor in čas ipd.

**S1 – S3**

Učenci v tem obdobju obvladajo:

- temeljne jezikoslovne pojme,

- osnove pravopisa,

- literarnovedne izraze,

- temeljne besedilne vrste,

- pregled izbranih avtorjev in njihovih del po literarnih obdobjih.

**S4-S5**

Dijaki nadgradijo svoje primarno znanje:

* obvladajo glasoslovje, besedoslovje, oblikoslovje,
* obvladajo zapis glasov, pravorečje, deljenje besed, pisanje skupaj – narazen, zapis prevzetih besed, veliko in malo začetnico,
* zanjo uporabljati jezikovne priročnike,
* poznajo in kritično presojajo literarna obdobja, njihove avtorje, dela in splošno kulturnozgodovinsko ozadje izbrane dobe: orient, antika, srednji vek, humanizem in renesansa, klasicizem, romantika, realizem,
* znajo pisati različne besedilne vrste: predstavitev osebe, opis kraja, postopka, naprave, intervju, uradni dopisi, propaganda,življenjepis,reportaža, pogajalni pogovor, poročilo, seminarska naloga.

**S6-S7**

Učenci se pripravljajo na maturo in samostojno rabo jezika:

* obvladajo skladnjo (besedni red, stavčne člene, priredja, podredja …),
* obvladajo zapis ločil (končna in nekončna ločila),
* poznajo in kritično presojajo literarna obdobja, njihove avtorje, dela in splošno kulturnozgodovinsko ozadje izbrane dobe: fin de siècle, moderna, impresionizem, ekspresionizem, socialni realizem, obdobje med obema vojnama, nadrealizem, eksistencializem, avnatgarda, sodobna literatura,
* poznajo in znajo pisati različne besedilne vrste: esej, komentar, poljudnoznanstveni članek, zapisnik, besedilo politične propagande, uradni dopisi, okrogla miza, predavanje.
* zavedajo se jezikovne politike v RS in položaja slovenščine zunaj RS.

Pri pouku izhajamo iz [učnega načrta](file:///P%3A%5C1%20Syllabus%20Slovenian%20L1%20Secondary%20%281-7%29.doc) in uporabljamo predpisane učbenike in delovne zvezke.